Nye 48 timer

Nye 48 timer (originaltittel: Another 48 Hrs.) er en amerikansk actionkomedie og kriminalfilm fra 1990 med Eddie Murphy og Nick Nolte i hovedrollene. Andre sentrale roller spilles av Brion James, Andrew Divoff og Ed O'Ross. Regi er ved Walter Hill. Den er en oppfølger til 48 timer, fra 1982.

Filmen fikk forholdsvis dårlig mottakelse av kritikerne, men ble en forholdsvis stor publikumssuksess, da den innbrakte over $150 millioner på verdensbasis.

Handling 
Reggie Hammond (Eddie Murphy) løslates etter fem år i fengsel, men siden han tystet har to leiemordere fått i oppdrag å likvidere ham. Dette får politimannen Jack Carter (Nick Nolte) greie på når han finner et bilde av Reggie på en leiemorder han har skutt. Leiemorderen jobber for en narkobaron som går under kallenavnet Iceman. Carter er på jakt etter denne personen, og skjønner nå at Reggie må vite hvem denne narkobaronen er. Reggie må beskyttes til han får identifisert Iceman.

Om filmen 
Anmelderne
Filmen ble forholdsvis dårlig mottatt av anmelderne, noe som gjenspeiles av at den kun har oppnådd 20% på Rotten Tomatoes (juli 2011) og 23% på Metacritic. Den amerikanske filmkritikeren Roger Ebert gav den 2 av 4 stjerner og skrev: «If it does nothing else, "Another 48 HRS" reminds us that Murphy is a big, genuine talent. Now it's time for him to make a good movie».

Anmelderen på det norske nettstedet CINERAMA gav den bare terningkast to i 2001. Anmelderen skrev blant annet at: «Den er rett og slett ikke bra. Forøvrig har filmen fremdeles en 18 års-grense som den overhodet ikke "fortjener". Dette er ikke akkurat voldsomme scener lenger, og er du eldre enn 18 år er du sikkert for voksen til å like filmen likevel». Aftenpostens anmelder gav den middelmådig omtale da den kom på kino i 1990.

Publikum
Filmen ble en forholdsvis stor publikumssuksess. Den innbrakte $153,5 millioner på verdensbasis, hvorav $80,8 millioner i USA. Produksjonskostnadene var på ca $38 millioner.

Rollebesetning 
 Eddie Murphy .... Reggie Hammond
 Nick Nolte .... Det Sgt. Jack Cates
 Brion James .... Det. Sgt. Ben Kehoe
 Kevin Tighe .... Det. Lt. Blake Wilson
 Ed O'Ross .... Frank Cruise
 David Anthony Marshall .... Willie Hickok
 Andrew Divoff .... Richard "Cherry" Ganz
 Bernie Casey .... Kirkland Smith
 Brent Jennings .... Tyrone Burroughs
 Ted Markland .... Malcolm Price
 Tisha Campbell .... Amy Kirkland
 Felice Orlandi .... Warden
 Edward Walsh .... Det. Joe Stevens
 Page Leong .... Angel Lee

Referanser

Eksterne lenker 
 

Actionkomedier fra USA
Kriminalfilmer fra USA
Filmer fra 1990
Engelskspråklige filmer
Filmer lagt til San Francisco
Oppfølgerfilmer